WTA Cincinnati: Suverénny výkon! Iga Swiateková preletela do štvrťfinále a čaká na hviezdnu súperku

Poľská tenistka Iga Swiateková sa stala prvou štvrťfinalistkou dvojhry na turnaji WTA 1000 v Cincinnati. Nasadená sedmička si v osemfinále poradila s Francúzkou Diane Parryovou v dvoch setoch 6:3, 6:3. V boji o semifinále sa stretne s víťazkou duelu medzi štrnástou nasadenou Ruskou Dianou Šnajderovou a turnajovou dvojkou Jelenou Rybakinovou z Kazachstanu.