Katastrofálny výkon Šramkovej na US Open. Slovenka mala až 38 nevynútených chýb

Slovenská tenistka Rebecca Šramková skončila veľmi skoro svoje účinkovanie na tohtoročnom US Open v New Yorku. Už v 1. kole kvalifikácie podľahla ako nasadená pätnástka mladej Ruske Alevtine Ibragimovovej 2:6, 4:6. Zápas trval 87 minút a jeho sprievodným javom bolo množstvo chýb z rakety slovenskej hráčky.